1999 környékén egy gyakorlatilag teljesen ismeretlen olasz kutató
egy hosszú életről szóló nemzetközi konferencián
egy százévesek által
kiemelkedően sűrűn lakott vidékről számolt be.
Amit mondott, annyira meghökkentő volt,
hogy sok tudós nem volt hajlandó hinni neki.
Ez a kutató Dr. Gianni Pes volt.
Állítása szerint egy olyan vidékre bukkant az olaszországi Szardínia szigetén,
ahol tízszer annyi százéves ember él,
mint egy hasonló USA-beli közösségben.
Ami még lenyűgözőbb, hogy volt egy térképe,
és mindig, amikor százévesek által szokatlanul sűrűn lakott helyre bukkant,
azt egy kék ponttal jelölte.
Egy területen olyan sok volt a kék pont, hogy a pontok egy kék pacát alkottak,
és így született meg a „kék zóna” elnevezés.
Okinaván kezdtem el vizsgálni,
hogy az ottani emberek mitől élhetnek olyan sokáig,
és amikor a fülembe jutott
ennek a hat faluból álló kék zónának a híre,
egyből sejtettem, hogy itt új nyomokra bukkanhatok,
és tudtam, hogy csak úgy járhatok az ügy végére,
ha odautazom, és nyomozásba kezdek.
SZARDÍNIA OLASZORSZÁG
ÉLJÜNK 100 ÉVIG: A KÉK ZÓNÁK TITKAI
SZARDÍNIA OLASZORSZÁG
Baunei egy nagyon jó fekvésű falu
magasan a sziklák között,
a síkság felett,
a hegyek alatt, a tengerpart mellett.
Aki csak erre jár, megcsodálja a szépségét, annyira gyönyörű.
Aki csak erre jár,
Baunei szépsége és panorámája után vágyódik.
96 ÉVES
Szóval ennek a kék zónának a hosszú életű lakói
főként hegyvidéki területeken élnek.
Szerinted mi az összefüggés?
Az első, méghozzá megalapozott feltételezésünk
a tengerszint feletti magasság volt,
hiszen ezek a falvak mind 700 méteres magasság felett vannak.
- Hétszáz méter felett, igen. - Pontosan.
Viszont nem feltétlenül a magasság lehet az egyetlen magyarázat.
Jó reggelt!
Csak most keltek fel? Már végeztünk a főzéssel!
Micsoda lakoma!
- Jó reggelt, asszonyom! - Jó reggelt!
Milyen finomság készül?
Gathuli.
Ez egy édesség?
Nem, ez nem édesség.
Krumpliból és sajtból készül.
Milyennek mondaná az egészségét? Jó, nagyon jó vagy kiváló?
Mi a saját véleménye?
Jó, de nem kiváló.
Nem lehet minden tökéletes.
94 ÉVES
És szerinte minek köszönheti a hosszú és egészséges életet?
Ahogy már mondtam, a hitnek és a reménynek.
Ennyi. Ez nem az én érdemem.
Milyen gyakran jár templomba?
Mindennap.
Tíz perc, ha lassan megyek.
Ez azért lenyűgöző, mert láttam az utat a háza előtt,
és végig emelkedő van.
Gyerekkoromban ez az egész még búzamező volt.
- Emlékszel még, hogy itt volt a posta? - Aha.
- Ott dolgozott Mrs. Lavinia. - Igen, emlékszem rá.
Jó estét!
Sziasztok!
Merre mentek? Egy kis séta?
Olyan, mintha ennek a kék zónának a 99%-a
csak emelkedőkből és lejtőkből állna.
Lentebb a hegyen van még néhány másik falu,
de az ottaniak élethossza nem kiemelkedő,
ezért Gianni ebben az irányban kezdett vizsgálódni.
Nagyjából 300 százévessel készített interjút,
amit aztán összevetett a falvaik emelkedési szögével,
és egyértelműen megállapította,
hogy a hosszú élet egyik legfontosabb tényezője
a falvak meredeksége.
Számunkra nagyon fontos a meredekség. Nyilvánvaló,
hogy egy egyszerű sétával rengeteg többletenergiát égetünk el.
És rengeteg errefelé a két-, három- és négyszintes ház is.
Az itteniek napi szinten 30 fokokat lépcsőznek fel és le.
Ki gondolta volna,
hogy egy falu meredekségének köze lehet a hosszú élethez?
Ezek az emberek nem izompacsirták vagy triatlonisták.
Csak sétálnak.
Eszembe jutottak az okinavaiak, akik szinte mindennap kertészkednek,
és folyton leülnek a földre, aztán meg felállnak,
és látom a hasonlóságot.
Úgy edzenek, hogy nem is tudnak róla.
Természetes mozgást végeznek egész álló nap.
A legtöbb ember üléssel tölti a napja felét.
A kocsiban, aztán az asztalnál, aztán meg a kanapén,
és ez a hosszadalmas fizikai passzivitás
jócskán megnöveli a cukor- és szívbetegség kockázatát,
amik megrövidítik az életünket.
De Szardínián csak az emberek töredéke szenved ilyen betegségekben,
és ennélfogva tovább is élnek.
Ez egy igen érdekes támpontot ad.
Ha hosszabb életre vágyunk,
akkor a drága kondibérlet helyett inkább mondjunk nemet a liftre,
és kezdjünk el lépcsőzni!
SZARDÍNIA MEREDEKSÉG
A szardíniai kék zóna valójában maga a Barbagia régió…
ami ugyanabból a szóból ered, mint a „barbár” kifejezés.
Nagyjából 13 000 évvel ezelőtt
az egész szigetet egyetlen nép gyarmatosította.
Aztán jöttek a föníciaiak,
majd a rómaiak,
majd pedig az arabok, és minden rá következő néphullám
megpróbálta az uralma alá hajtani ezt az alapítónépet.
A nép végül felköltözött a hegyekbe.
Híresen heves természetük miatt messziről elkerülték őket.
Az idegenek bajt jelentettek, szóval ha esetleg idetévedt egy idegen,
azt általában kardélre hányták.
És ez az életmód 2000 éven át megőrizte a hagyományok széles palettáját,
egyfajta etikettet, egy értékrendet, és egy bizonyos étrendet.
Amit ma itt látunk, az majdnem ugyanaz,
mint amit 1000 éve láthattunk volna ugyanitt.
Felmelegedett már?
Így nem lesz egyhamar meleg.
Először piszkáld fel, aztán egy darabig ne nyúlj hozzá!
Elég suta vagy ehhez.
Hol a só?
És a hagyma?
Ha érdekel, hogy a szardíniaiak milyen ételekkel érik el a százéves kort,
az idősebb asszonyok konyháiban érdemes válaszok után kutatni.
Ugyanazokat az ételeket főzik már generációk óta.
De ami a legjobban megdöbbentett, az a tészta és a kenyér.
Amerikaiként az első gondolatom az, hogy: „Ácsi! A szénhidrát az ellenségünk, nem?”
Ezen nincs mit szépíteni,
a kenyér- és tésztafélék egyszerű szénhidrátok.
Viszont nem mindegy, hogy hogyan készítjük ezeket az egyszerű szénhidrátokat.
Vegyük például a kovászos kenyeret! A kovászos kenyér
teljesen más módszerrel készül, mint a szokásos fehér kenyér,
mert a kovászos kenyeret úgynevezett tejsavbaktériummal kelesztik,
ami csökkenti az étel glikémiás terhelését.
Vagyis a kovászos kenyér csökkenti a cukor felszívódását.
Ez megmagyarázza, hogy itt miért kevesebb a cukorbeteg,
és miért élnek tovább az emberek.
Azonban itt gyakrabban találkozhatunk összetett szénhidrátokkal,
például teljes kiőrlésű gabonával, salátafélékkel és babbal.
Évszázadok óta az étrend egyik fő eleme a minestrone.
De mi is az a minestrone? Alapvetően bab, néha egy kis tészta,
és bármilyen zöldség, ami éppen terem a kertben.
Az összes alapanyag tele van különféle rostokkal,
amik erősítik az immunrendszert, és gyulladáscsökkentő hatásuk is van.
Nem bánja, ha…
Csak nyugodtan!
Mindennap eszik ezt az ínycsiklandó zöldséglevest,
és ez teszi ki a kalóriabevitelük jelentős hányadát.
Tehát akárcsak az okinavaiak, hála a lila édesburgonyájuknak,
a szardíniaiak is sok szénhidrátot fogyasztanak.
És ekkor elgondolkodtam,
hogy a szénhidrát nem is olyan rossz, ha megfelelően van elkészítve.
SZARDÍNIA JÓ SZÉNHIDRÁTOK
Hány százéves nyugszik ebben a temetőben?
Közel 30-at számoltam.
- Harmincat? - Úgy van, 30 százévest.
Ő 103 évesen hunyt el?
1880-ban született…
Pontosan.
- És 103 éves volt. - Úgy van.
Itt nyugszik egy csomó 103 éves ember,
Gianni meg rá se bagózik.
Néha egy helyen nyugszik férj és feleség,
és mindketten 100 felettiek voltak.
A szardíniai temetőket járva hamar rájöttem,
hogy az itteniek bizony sokáig éltek.
Viszont a felszín alatt feltűnt egy nagyon érdekes dolog.
Statisztikailag a nők tovább élnek, mint a férfiak.
Amerikában minden férfi százévesre öt női százéves jut.
De Szardínián ez az arány egy az egyhez.
Az egész világon itt a legmagasabb a férfi százévesek aránya.
Volt két nagynéném. Az egyik 103 évesen, a másik pedig 102 évesen halt meg.
És önök hány évesek?
Ez már vén kecske.
Nem vagyok ám annyira öreg, mint mondja.
Mégis mi folyik itt?
Mit csinálnak az itteni férfiak, ami annyira különleges?
Nem földművesek, nem kézművesek,
és nem is kocsma- vagy étteremtulajdonosok.
Kiderült, hogy a hagyomány szerint a férfiak mindig is pásztorok voltak.
93 ÉVES
Először is, amikor kezdett hajnalodni,
megfejtük a jószágot.
Akkor még nem volt itt a fal,
ezért mindenhová követnünk kellett a nyájat.
De a pásztorélet
mégis hogyan járul hozzá az itteni férfiak hosszú életéhez?
Az állataikkal töltik az időt, fel-alá járkálnak a hegyen,
szunyókálnak,
és amikor nyitnak a borozók, visszamennek a faluba,
és borozgatnak a barátaikkal.
Tehát a szardíniai férfiak dolgoznak,
de úgy tűnik, hogy a munkájuk során nem éri őket különösebb stressz.
A stressz egy alapmechanizmus, egy olyan gomb,
amit az agyunk azért nyom meg,
hogy alkalmazkodni tudjunk a vészhelyzetekhez.
Amikor akut stresszhatás ér bennünket, megugrik a vércukorszintünk.
Azta!
A gyulladásos markerek is megugranak, aminek ismerjük az evolúciós okát,
tehát ha például nyílt sebed van, és egy állat elől menekülsz,
a gyulladásos állapot megvéd.
- A stresszhelyzetben? - Igen.
Hasznosnak hangzik.
Az is, de csak rövidtávon.
A gond az, hogy ha az agyunk sokáig tartja nyomja a stresszgombot,
annak negatív hatásai lesznek.
Az állandó vagy krónikus stressz
szív és érrendszeri betegségeket idézhet elő.
Nem arról van szó, hogy ezek a pásztorok egyáltalán nem stresszelnek,
sokkal inkább arról, hogy náluk jóval ritkább a krónikus stressz.
Egy globális felmérésben
megvizsgálták az egyes országok napi stressz-szintjét,
és az amerikaiak 20%-kal lépték túl a globális átlagot.
A stressz olyan helyzetekben hasznos,
amelyeken aktív megbirkózással felül tudunk kerekedni.
A mai urbanizált világunkban
a közösségi média és a hírek
elárasztanak minket a világ problémáival,
de ezeket a problémákat mi nem tudjuk megoldani.
Viszont a kecskéink problémáit meg tudjuk oldani,
így a nyájra is tudunk vigyázni.
Ennek az aktív megbirkózásnak az érzése,
hogy a felmerülő problémákat képesek vagyunk megoldani,
nagyon fontos szerepet játszik a mentális egészségben,
a kognitív frissességben és a stressztűrésben.
A legtöbben úgy élünk,
hogy igyekszünk kőkemény munka árán boldogulni.
Nap mint nap.
De a szardíniaiaknál nem az az érdekes, hogy mit csinálnak,
hanem hogy hogyan csinálják.
SZARDÍNIA STRESSZKONTROLL
Jöjjön egy újabb támpont! Általában ha valahol sok az idős ember,
ott sok az idősek otthona is.
De itt nem.
Igazából ebben az egész kék zónában egyetlen idősek otthonát se láttam.
Viszont ha nem egy idősek otthona gondoskodik az idősekről,
akkor kicsoda?
101 ÉVES
Az iskolában sose szerettem az írásórát.
Azt a tollat már sose kapod vissza.
Már az utolsónál jár.
Szóval épp most ünnepelte a 101. születésnapját?
Egyszer, amikor 80 éves voltam,
egy hölgy rákérdezett a nyugdíjamra.
Az én családomban 80 felett már mindenki a halálán volt,
ezért úgy gondoltam, semmi értelme nyugdíjat igényelnem,
és így estem el 21 évnyi nyugdíjpénztől.
De legalább szép hosszú életet élsz.
Mindig egyedülálló volt?
Igen.
Mindig is egyedülálló voltál, Gio néni?
- Igen. - Így van. Mindig is szingli volt.
Mindig egyedülálló volt.
Mindennap felváltva gondoskodunk róla.
Elkísérjük sétálni, főzünk rá.
Amikor fiatalabb volt, az unokahúgai folyton áthívták ebédre.
Vasárnaponként sose hagytuk magára, annak ellenére,
hogy a saját gyerekeinkről is gondoskodnunk kellett.
Mindig is olyan volt számunkra, mintha az anyánk lett volna.
Saját gyereke nincsen, de rólunk mindig gondoskodott.
Egyszer nagyon megbetegedett.
Bevittük a kórházba,
és odabent a kórházban
folyton a fal felé fordították,
és senkivel sem beszélgetett.
Egy mukkot se szólt, és tudtuk, hogy így elveszítjük.
Páran mindig összeálltunk, felváltva jártunk be hozzá,
és megetettük.
Mi tartottuk a fejét,
mert még állni se bírt.
Ha akkor magára hagyják, meghalt volna.
Tisztán látszik, hogy a kék zónák lakói
maguk mellett tartják az idősebb rokonaikat,
mert így jobb ellátást kapnak.
Az ember úgy foszthatja meg a szüleit a leggyorsabban a hátralévő éveitől,
hogy berakja őket egy nyugdíjasotthonba.
Amint bekerülnek,
a körülmények függvényében kettő-hat évvel rövidül az életük.
Egy tanulmány becslései szerint
napjainkban egy 50 éves amerikainak legalább 53%-os esélye van rá,
hogy az élete során idősek otthonába fog kerülni.
De Szardínián ilyesmi nincs.
Az alapvető értékrend része a közösség, és ez egy összetartó közösség,
aminek az alapköve a család.
Mindenki otthon van, így az idősek sokkal jobb ellátást kapnak,
és a bölcsességüket is továbbadhatják.
Ez a felfogás Gairo Vecchio elhagyatott falvának a történetében
köszön vissza a legjobban.
Egy réges-régi mese szerint hajdanán az volt a szokás,
hogy amikor az idősek teherré váltak,
a legidősebb fiú felvitte az öreget egy sziklafal tetejére, és lelökte.
De volt egy fiú, aki titokban másként cselekedett.
Elbújtatta a 70 éves apját,
és idővel a fiúgyermek elképesztően sikeres lett.
Amikor megkérdezték, hogy mi a sikerének titka,
elárulta, hogy az apja még mindig él,
és hogy az apjától tanult bölcsesség segítette őt hozzá a sikerhez.
A mese tanulsága az, hogy az elődeinkkel való kapcsolatunk
egy nagyon drága kincs,
és végső soron nekik köszönhetjük, hogy sikeresek lehetünk az életben.
Szeretnek itt időzni, vagy inkább munkának élik meg?
Mondok én valamit.
Amikor itt vagyunk,
megnyugszunk.
Azért megnyugtató itt lenni,
mert ő nyugalmat áraszt magából.
Megnyugtató számukra Giuliáról gondoskodni.
Amikor elkezdtem vizsgálni ezt a kék zónát,
a kovászos kenyeret és a minestronét emeltem ki,
de most már inkább úgy hiszem,
hogy a szicíliaiak hosszú életének sokkal komolyabb tényezői
ezek a hagyományok és társadalmi normák.
Ez a rendkívüli család iránti odaadás.
SZARDÍNIA IDŐSEKRŐL VALÓ GONDOSKODÁS
Szardínia és Okinava elszigetelt helyek.
Földrajzilag félreeső vidékek,
amelyek tradicionálisan kizárták a modernizáció káros hatásait.
És ettől lesz annyira lenyűgöző az utam következő lépése.
Amikor annak idején elkezdtem kék zónákat keresni,
egyszerűen tudnom kellett, hogy az USA-ban létezhet-e olyan hely,
ahol az emberek nagyon sokáig élnek.
A Betegségmegelőzési Központban kezdtem, de nem jutottam sokra,
majd találtam egy statisztikát a megyénkénti várható élettartamról,
de az sem segített.
De aztán egy nyomot követve rábukkantam az Adventist Health egyik tanulmányára…
amiben a hetednapi adventistákról írtak,
akikről azelőtt még sose hallottam,
de az Adventist Health kutatói felkerestek 96 000 adventistát,
akikről nemcsak azt tudták meg, hogy hány évesek,
de mivel a szokásaikról és az életmódjukról is megkérdezték őket,
így a hosszú élettel összefüggésbe hozható viselkedésmintákat is fel tudták tárni.
A legmegdöbbentőbb felfedezést egy olyan adventista közösségben tették,
aminek a tagjai a hosszú élet esélyeivel dacolnak.
Ez nem valami egzotikus helyen van a világ másik felén.
Ez a kék zóna egy amerikai kertvárosban található.
Emlékszem, amikor először kocsikáztam el Loma Lindába.
Leszálltam a Los Angeles-i nemzetközi repülőtéren,
béreltem egy kocsit,
és úgy két órát vezettem az I-10-esen, a hatsávos San Bernardino autópályán.
Aztán Loma Lindánál lehajtottam a kijáraton,
és az első, amit megláttam, egy tacoétterem volt.
Mondom magamban: „Ez tuti egy kék zóna?”
EGYESÜLT ÁLLAMOK
80 ÉVES
Nehéz elhinni, de a tanulmány szerint
ezek az adventisták tovább élnek, mint a többi kaliforniai,
a férfiak 7,3 évvel, a nők pedig 4,4 évvel.
Ez a tipikus amerikai közösség egy cseppet sem elszigetelt.
De akkor hogyan képes Loma Linda ugyanolyan eredményeket elérni,
mint a többi kék zóna?
DRAYSON KÖZPONT
Akkor kezdjük! Fel és le!
Told és húzd!
Fel és le!
Emelésnél kilégzés!
Könyékből csináljátok!
Az USA-ban dollármilliárdokat költünk javarészt kihasználatlan kondibérletekre.
A szándék megvan,
csak nem tudjuk olyan sokáig tartani magunkat az edzésprogramokhoz,
hogy eredménye is legyen.
De a Loma Linda-i adventisták valahogyan tartják magukat
az edzésprogramokhoz és a többi egészséges szokásukhoz is.
Azta, mekkora mentés!
Oké. Kettő, öt, egy!
Hallom, ön hozta el a pickleballt Loma Lindába.
Hát, már 2016 óta játszom.
A Loma Linda-i pickleball ősanyja!
Ha jól sejtem, minden péntek ilyen mozgalmas.
Tudom, hogy van itt egy 82 éves, és korábban volt itt egy 87 éves is.
Igen.
Ön pedig 84 éves. Hány órát szoktak játszani egyhuzamban?
- Három órát. - Három órát?
Úgy van.
Szóval ön orvos.
Ön szerint lehet, hogy a pickleball a hosszú élet titka?
- Úgy mondanám, hogy részben. - Részben?
De a napi rutin fontosabb. Vagyis igazából az a legfontosabb.
A hosszú élet titka a testmozgás és a közösség.
Ha lehangolt vagy, nem fogsz sokáig élni.
De itt ez a közösség. Kiabálunk, boldogok vagyunk,
úgy beszélünk egymással, mint a gimisek.
- Értem. - „Gyere játszani!”
Itt már az első alkalommal mindenki összebarátkozik mindenkivel.
Ha tudod, hogy valakinek szüksége van rád,
és azt akarja, hogy az élete részese legyél,
akkor lesz hosszú életed.
Mert van miért élned. Kell, hogy…
Ha senki nem törődik veled,
téged se érdekel, hogy megéred-e a holnapot.
Kell, hogy kelljünk valakinek.
Már egy kis testmozgással
a harmadával csökkenthetjük az elhalálozás valószínűségét,
de a legtöbb amerikai nem mozog.
Viszont itt Loma Lindában az emberek valamit jól csinálnak.
Talán az lehet a titok,
hogy nem erőltetik a fegyelmet és az önuralmat,
hanem inkább a mozgás köré szervezik a közösséget.
A hetednapi adventisták konzervatív metodisták.
Abban térnek el a többi kereszténytől,
hogy az egészséggel hirdetik a hitet.
120 évvel ezelőtt ezen a helyen még csak egy csomó narancsliget volt,
és amikor megérkeztek az első adventisták, két dolgot építettek,
egy templomot és egy kórházat.
Az ezt követő évszázadban mindkettő robbanásszerűen növekedett.
A Loma Linda-i Egyetem kórházai Amerika legjobbjai közé tartoznak,
és az egyháznak hála ma már világszerte jelen vannak.
Tehát Loma Linda földrajzilag nem elszigetelt,
viszont úgy találtam, hogy kulturálisan egy kissé elszigeteltek.
Az egészségtudatosság jegyében nagyon erős közöttük az összetartás,
de ez nem annyira fizikai értelemben értendő,
sokkal inkább vallási és közösségi értelemben.
Az adventisták olyan szokásokra alapozzák az életüket,
amelyekről úgy hiszik, hogy Istennek tetsző életet biztosítanak.
Az egyik, amint azt már láttuk, a rendszeres testmozgás,
egy másik pedig az önkéntes munka.
Szóval mi ez az egész?
Ez itt a bázis.
- A főhadiszállás. - A központ.
Pontosan.
Ez az a hely, ahol már korán reggel az egekbe szökik az adrenalin.
Csak arra tudsz gondolni, hogy: „Uram, segíts, hogy a te lábad lehessek!”
Ebben pillanatban érzed bármilyen pozitív hatását
ennek a munkának?
Színtiszta boldogságot érzek.
Napi szinten kerülünk válaszutak elé.
A kérdés az, hogy tétlen akarsz-e maradni,
vagy inkább hasznos szeretnél lenni?
Szeretnél-e hasznos életet élni,
és minden szempontból szolgálni az emberiséget?
Mi nem csak könyveket osztogatunk.
Ételt is adományozunk, segítséget nyújtunk,
meglátogatjuk a betegeket.
Annyi mindent adhatunk az embereknek!
Bár látszólag az önkéntes munka nincs összefüggésben az egészséggel,
tudjuk, hogy az önkénteseknek jobb a memóriája,
jobbak a társas kapcsolataik, és boldogabbnak vallják magukat,
ugyanis az önkéntes munka testmozgással is jár,
és célt is ad az embernek,
hiszen ilyenkor önmagad helyett másokkal törődsz.
Amikor a hosszú élet képletéről van szó,
ezeket a jelentős tényezőket gyakran alábecsülik.
Ám az adventisták életének az az alappillére,
amely a többi fölé emelkedik, az a táplálkozásra fektetett hangsúly.
Az adventista egyház egyik alapítója és vezetője Ellen White.
A 19. század közepén
azt állította, hogy volt egy látomása
a megfelelő életmód fontosságáról,
aminek a célja nemcsak az egészség,
hanem a tiszta elme, az Úrral való jobb kapcsolat jegyében.
Egy olyan húsmentes étrendet javasolt,
ami hasonlít a vegetáriánus étrendhez,
viszont nem az a lényege, hogy megszabaduljunk a hústól,
hanem hogy az étrendünk legyen kiegyensúlyozott,
tartalmazzon gyümölcsöket,
hüvelyeseket,
gabonaféléket,
zöldségeket
és dióféléket.
Mi az ön egészségének a receptje így 84 évesen?
Az étrend.
- Az étrend? - Az a legfontosabb,
hiszen az étel adja az energiát,
ami táplálja az agyunkat.
Önök vegetáriánusok?
Nem mindig voltunk azok.
Régen nagyon szerettük a halat és a húst,
de elkezdett emelkedni a koleszterinem, viszont gyógyszert nem akartam szedni,
ezért szép lassan átálltunk a vegetáriánus étrendre.
És mi változott azóta?
Nos, javult az állóképességünk,
és a koleszterinem is jobb lett,
ezért is pártolom annyira ezt az étrendet.
LOMA LINDA-I PIAC
Becslések szerint
nagyjából az adventisták 35%-a vegán vagy vegetáriánus.
Kutatásaim során megtudtam,
hogy az adventisták főként gyümölcsöt és zöldséget esznek,
és kalóriabevitelük csupán 5%-át teszik ki húsok, szárnyasok és halak,
ami egy átlag amerikainál legalább háromszor ennyi.
A Loma Linda-iak vallása számára annyira fontos a növényi alapú étrend,
hogy 1905-ben saját vegetáriánus élelmiszeripari vállalatot alapítottak.
A Loma Linda-i Piac polcai
még ma is javarészt növényi alapú élelmiszerekkel vannak tele.
Óriási dézsák tele diófélékkel és magvakkal,
van egy hatalmas zöldség-gyümölcs részleg,
és rengetegféle műhús is van itt.
Az egész teljesen más, mint egy szokványos vegyesbolt.
A történelem során a húsevést mindig is a jobb egészséggel társították.
A hús már önmagában is növeli egyes betegségek kockázatát.
Elhízás, szív és érrendszeri betegségek, bizonyos ráktípusok, cukorbetegség.
Ráadásul az elmúlt 20 év kutatásai kimutatták,
hogy a növényi alapú ételekben vannak olyan összetevők,
amelyek az állati eredetű ételekben nincsenek jelen,
viszont elengedhetetlenek a hosszú és egészséges élethez.
Megállapítottuk,
hogy a gyakori gyümölcsevés csökkenti a tüdőrák kockázatát,
és hogy azok, akik rendszeresen fogyasztanak dióféléket,
három évvel is tovább élhetnek.
Te jó ég!
Csökkentik a szív és érrendszeri betegségek kockázatát,
a babfélék pedig a vastagbélrák kockázatát.
Tehát nemcsak a hús elhagyásának van jótékony hatása,
hanem annak is, ha az ember rendszeresen fogyaszt
teljes kiőrlésű gabonaféléket, hüvelyeseket,
gyümölcsöt, zöldséget és dióféléket.
Az étkezéssel kapcsolatban
gyakran bombáznak minket negatív üzenetekkel,
viszont az ő kutatásuk azt tárta fel,
hogy nemcsak az állati eredetű alapanyagok elhagyása,
hanem a gyümölcsök, a zöldségek, a diófélék és a bab fogyasztása is
sokat segít a fogyásban és az immunrendszer erősítésében.
- Jó reggelt! - Hogy van?
Nagyszerűen.
Viszont az adventisták az egészséggel kapcsolatos üzeneteiket
pozitív módon közlik,
nem pedig úgy, hogy: „Ezt meg azt nem szabad!”
A növényi étrendet követő adventisták élnek a legtovább,
és a húsevő társaikhoz képest nagyjából kilenc kilóval könnyebbek is.
Tehát az adventisták tanulmánya világosan rámutat, hogy mit kell tennünk.
Kövessünk egy növényi alapú étrendet!
Ez mindenki számára elérhető.
NÖVÉNYI ALAPÚ ÉTREND
95 ÉVES
- Erre gyere! - Oké.
Megmutatom, milyen sok helyen jártunk hosszú életünk során.
Az ősei Kínából származnak?
- Igen. - Jól értettem? És azon belül?
Kantonból.
Tehát délről?
Igen.
Ha végignéz a képeken, melyik jelenti a legtöbbet az ön számára?
A lányom.
Miért a lánya képe jelenti önnek a legtöbbet?
Mert csak ez az egy van róla.
Említette, hogy már most 30 évvel többet élt, mint az apja.
Így igaz.
Ön ugye adventista, viszont az apja nem volt az?
Neki lövése sem volt az egészségről.
Ivott és cigizett.
Ha az apám nyomdokaiba léptem volna, már ami az életvitelt illeti,
már nem élnék.
Szeretném felvázolni az elméletemet.
Ami az egészséget illeti, az amerikaiak a gyors megoldások megszállottjai.
Fogyókúra, étrendkiegészítők.
Viszont én azt figyeltem meg,
hogy ha az ember nem csinálja a jó dolgokat
és kerüli a rosszakat kellőképpen hosszú ideig,
és most nem pár hónapról beszélek, hanem évekről, évtizedekről, egy életről…
Tehát ha megnézzük az adventistákat és a szombati sabbatot,
önök minden héten gyakorolják ezt a hagyományt.
El tudnák mondani röviden,
hogy mi történik a sabbaton, péntek és szombat este között?
Hogyan zajlik? Mit csinálnak?
Például nem vásárolunk, és nem sportolunk.
89 ÉVES
- Mit csinálnak péntek este? - Én a kórussal próbálok.
Az amerikaiak élete tele van stresszel.
Aggódunk, sietünk,
egyik helyről rohanunk a másikra, és folyton be vagyunk táblázva.
De az adventistáknak van egy időbeli szentélyük
péntek napnyugtától szombat napnyugtáig,
amikor 24 órára egyszerűen csak kikapcsolnak.
Adventista prédikátorként ön mit gondol, ön szerint az adventista sabbat
hogyan segít az embereknek, hogy tovább éljenek?
Isten a hetedik napon megpihent.
Az ő útmutatásait követem, amit a Biblián keresztül adott nekünk,
és az ő fényében vele együtt én is megpihenek.
De ez a pihenés nem csak annyiból áll, hogy lefekszem és alszom.
Ez a pihenés igazi és kielégítő,
és ennek óriási ereje van.
Ön alapvetően aggodalmaskodó, vagy nyugodt természetű?
Azt mondanám, hogy nyugodt természetű vagyok.
Az aggodalmaskodásnak semmi haszna.
Csak felemészti az ember erejét.
Az ember érzelmi egészségét is rontja a sok aggódás,
például, hogy: „Mi egyek? Mit igyak? Mit vegyek fel?”
Mások így élnek.
PLÉBÁNIA
A vallásos kék zónákat megnézve látok egy egyértelmű tendenciát.
Az adventisták nagyon hithűek, nagyon ragaszkodnak a vallásukhoz,
a szardíniaiak nagyon szigorú katolikusok,
az okinavaiak pedig roppant mód tisztelik az őseiket.
Amikor az őseihez fohászkodik, mit kér tőlük?
Azt kérem, hogy óvjanak meg minket.
Hogy vigyázzanak ránk.
Ezért fohászkodom.
Egészségért.
Az unokáimért.
Biztonságért.
Egy kutatás szerint azok,
akik heti több alkalommal gyakorolnak valamilyen spirituális tevékenységet,
akár hét évvel is tovább élhetnek.
Nem az számít, hogy mi a vallásod.
Az a fontos,
hogy egy hitalapú közösség aktív részese legyél.
És ez is olyasmi, ami mindannyiunk számára elérhető.
HIT
A magasból nézel le ránk, mi Atyánk és Istenünk.
Fentről nézed, amit alkottál,
a te fiaidat és leányaidat.
Hálásak vagyunk ezért az összejövetelért,
az ifjakért és az idősekért.
És hálásak vagyunk,
hogy ma is szolgálhattunk téged.
Köszönöm.
Szerintem éppen ez segít nekik abban, hogy tartani tudják magukat a szokásokhoz.
Emlékezteti őket a társas kapcsolatok szükségére,
emlékezteti őket az életcéljukra,
és hogy friss, növényi alapú ételeket fogyasszanak,
mert a legtöbb gyógykezeléssel az a baj,
hogy nem tartanak sokáig.
Viszont azt is tudjuk, hogy az egészséggel kapcsolatos viselkedés ragályos.
Kimutatták, hogy ha a három legjobb barátod túlsúlyos,
akkor te is nagyobb eséllyel lehetsz túlsúlyos.
A dohányzás, a leszokás, de akár még a magány is lehet ragályos.
Szóval a legfontosabb tanulság, hogy keresd meg a megfelelő közösséget!
Ha olyan emberekkel veszed körül magad,
akik számára a kikapcsolódás az a kertészkedés vagy a sétálás,
annak óriási hatása lehet a szokásaidra.
És az se árt, ha egy vegetáriánus vagy vegán ismerősöd is van,
mert ő megtaníthat a növényi alapú étrend fortélyaira.
Azt nem tudom, hogy ezzel mennybe lehet-e kerülni,
de azt tudom, hogy ami az egészséges életmódot illeti,
sokaknak a megfelelő közösség segít a helyes úton maradni,
és ebben rejlik az ereje.
Elképesztően jó példákat láthattunk a hosszú életre
Szardínián, Okinaván és Loma Lindában.
Bárhol is jártam eddig, mindenhol tanultam valami újat.
De még több olyan helyet akarok találni, ahol az emberek sokáig élnek.
Hallottam egy helyről a török tengerparton,
ami gyakorlatilag még Görögországhoz tartozik.
Nincs abban semmi meglepetés, hogy az itteniek sokáig élnek.
Viszont Görögországban 227 lakott sziget is van,
és hosszú élet tekintetében
csak az egyik áll toronymagasan a többi felett.
Szóval, mi folyik itt?
A műsor célja a szórakoztatás és a tájékoztatás,
nem pedig az, hogy egészségügyi tanáccsal szolgáljon.
Az egészségét érintő, illetve étrend- és életmódváltoztatással,
vagy testmozgással kapcsolatos kérdések esetén
konzultáljon kezelőorvosával!
A feliratot fordította: Vécsey Ádám